gu en en en en gu gu gu gu gu gu gu gu gu gu gu gu gu gu en gu gu en en en it en gu gu gu en en en gu gu it en gu gu it en en en en gu gu it en en en en gu gu it en en en gu gu it en en en gu gu en en
રાફેલ ડીલના રાજકીય વિવાદમાં દેશની સુરક્ષાના મહત્વના મુદ્દે આંખમિચામણાં - Sambhaav News
ફ્રાન્સથી ખરીદાયેલાં રાફેલ ફાઇટર જેટ વિમાનનો હાલ રાજકીય વિવાદ ચાલી રહ્યો છે, પરંતુ આ વિવાદની આડમાં એરફોર્સમાં ફાઇટર વિમાનોની જે ઘટ છે તેની સામે આંખમિચામણાં થઇ રહ્યાં છે. એરફોર્સ પાસે વિમાનોની ૪૦ સ્કવોડ્રન હોવી જોઇએ, જોકે યુદ્ધના સમયે ૪ર સ્કવોડ્રનની જરૂરિયાત હોય છે.
અત્યારે એરફોર્સ પાસે ૩૧ સ્કવોડ્રન છે એટલે કે ૯ની ઘટ છે. મિગ શ્રેણીનાં વિમાનો ધરાવતી ૧૪ સ્કવોડ્રનને ર૦૧પથી ર૦ર૪ દરમિયાન તબક્કાવાર રિટાયર કરવાનું નક્કી છે. બીજી બાજુ તેજસ વિમાનોની ૪.પ સ્કવોડ્રન ર૦ર૮ સુધીમાં એરફોર્સમાં સામેલ કરાશે. આ ઉપરાંત એસયુ-૩૦ એમકેઆઇની અઢી સ્કવોડ્રન સામેલ થશે. તે પછી પણ ર૦૦ વિમાનોની ઘટ રહેશે. એરફોર્સના નિષ્ણાતોની ચિંતા વિમાનોને સામેલ કરવાની પ્રક્રિયા અને તેમાં થતા વિલંબ સામે છે. સરકારે ફ્રાન્સ સાથે વિમાનોનો સોદો કર્યો છે અને એ પણ ખૂબ મોટી કિંમત ચૂકવીને.
કેન્દ્રીય પ્રધાનમંડળે ૮.૮ અબજ ડોલરની રાફેલ ડીલને ઓગસ્ટ- ર૦૧૬માં મંજૂરી આપી. ઉલ્લેખનીય છે કે તેના ૧૬ મહિના પહેલાં વડા પ્રધાને ફાઇટર જેટ ખરીદવાની જાહેરાત કરી હતી. ર૦૧પમાં જ્યારે વડા પ્રધાન ફ્રાન્સના પ્રવાસે ગયા ત્યારે તેમણે ઓછાં વિમાનો ખરીદવાનો નિર્ણય કર્યો તેમજ વિમાન અંગે બંને દેશો વચ્ચે આંતરિક સમજૂતી કરવામાં આવી હતી.
વડા પ્રધાનને આ નિર્ણય લેવાનો અધિકાર પણ છે, જોકે ડીલની ટીકા કરતા લોકો એવો પ્રશ્ન કરી રહ્યા છે કે સરકારની પ્રક્રિયા મુજબ આવી કોઇ ભલામણ કરવા માટે સમિતિ છે. સમિતિના અભિપ્રાય વિના વડા પ્રધાન આવો નિર્ણય કરે તે કેટલા અંશે યોગ્ય છે? વળી, આ પ્રક્રિયામાં જે સમય વેડફાયો તેનો પણ વિચાર કરવો જોઇએ.
મીડિયાના અહેવાલો મુજબ વિમાન ઝડપથી મળે તે માટે આવો નિર્ણય લેવાયો હતો. તેમ છતાં સપ્ટેમ્બર-ર૦૧૯થી વિમાન મળવાની શરૂઆત થશે અને એપ્રિલ-ર૦રર સુધી બધાં વિમાનની ડિલિવરી થઇ જશે. દરમિયાન એરફોર્સની મુશ્કેલીઓ પણ યથાવત્ છે.
દરમિયાન એપ્રિલ-ર૦૧૮માં સરકારે સુખોઇ-એચએએલના નિર્માણની ભાગીદારીમાંથી ખસી જવાનો નિર્ણય કર્યો છે પણ તે પહેલાં ભારતના ર૯.૩૦ કરોડ ડોલર અને કીમતી ૧૧ વર્ષ વેડફાઇ ગયાં છે. તેનો આશય ભારતીય ઇજનેરોને ઉચ્ચ ટેક્નોલોજીથી માહેર બનાવવાનો હતો.
બીજી મહત્ત્વની વાત એ પણ છે કે તેનાથી એરફોર્સમાં ૧ર૭ વિમાનનો ઉમેરો થઇ શક્યો હોત. એપ્રિલ-ર૦૧૮માં સંરક્ષણ પ્રધાન નિર્મલા સીતારામને સંસદમાં એવી જાણકારી આપી હતી કે ભારત ઉચ્ચ અને મધ્યમ કક્ષાનાં ‌િસ્ટલ્થ ટેકનોલોજીથી સજ્જ વિમાન બનાવવાની યોજના છે.
આ માટેની જરૂરી તૈયારીઓ પણ શરૂ કરી દેવાઇ છે. ભારતીય સંરક્ષણ મંત્રાલયના નેજા હેઠળ કામ કરતી ડીઆરડીઓ અને તેની નીચે કામ કરતી એજન્સી એરોનોટિકલ ડેવલપમેન્ટે તેના પર કામ પણ શરૂ કરી દીધું છે. આ એજન્સીએ ખાનગી ક્ષેત્ર સાથે ભાગીદારીનો પણ પ્રસ્તાવ મૂક્યો છે, જે મુજબ ખાનગી સંસ્થાએ શરૂઆતમાં બે વિમાન બનાવવા ઉપરાંત એસેમ્બલિંગની સુવિધા પણ ઊભી કરવી પડશે. આ એક નવી પહેલ હતી.
જે અંતર્ગત વિમાન ઉત્પાદનના વિવિધ તબક્કા, જેમ કે વિમાનની ડિઝાઇન, નિર્માણ તથા એસેમ્બલિંગની કામગીરીનો સમાવેશ થાય છે. આ મેક ઇન ઇન્ડિયાની પહેલના ભાગરૂપે થવાનું હતું, જોકે અત્યારે તેમાં કોઇ ખાસ પ્રગતિ થઇ નથી. તે શક્ય બને તો પણ આ યોજના હેઠળ સ્વદેશી ફાઇટર જેટ બનતાં ર૦૩૦નું વર્ષ આવી જશે.
અત્યારે એરફોર્સને ર૦૦૭માં ગ્રાઉન્ડ કરી દેવાયેલાં એટલે કે રિટાયર કરાયેલાં જગુઆર વિમાનોની સેવા ફરી લેવાની ફરજ પડી છે અને તે ઘણું ખર્ચાળ અને જોખમી છે, જોકે એરફોર્સની આ હાલત માટે કોંગ્રેસના નેજા હેઠળની યુપીએ-૧ અને યુપીએ-રની સરકાર પણ એટલી જ જવાબદાર છે.
૧૦ વર્ષમાં મનમોહનસિંહની સરકારે એરફોર્સની ફાઇટર જેટ સહિતની જરૂરિયાત પૂરી કરવાની દિશામાં કોઇ કામગીરી કરી ન હતી. રાફેલ વિમાનની ડીલ માટે મનમોહનસિંહની સરકારે પ્રાથમિક વાટાઘાટ ફ્રાન્સ સરકાર સાથે શરૂ કરી હતી, જોકે તેમાં પછી કોઇ પ્રગતિ થઇ શકી ન હતી.
વાત ફાઇટર જેટ હોય કે પછી સેનાની ત્રણેય પાંખના શસ્ત્ર સરંજામની, આ બાબત દેશની સુરક્ષા માટે પણ અત્યંત મહત્ત્વની છે, કેમ કે આપણા પાડોશમાં ચીન અને પાકિસ્તાન જેવા દેશો છે.
રાહુલ ગાધીએ સંસદમાં રાફેલ વિમાનના સોદા અંગે શંકા વ્યક્ત કરી તેને રાજકીય મુદ્દો બનાવી દીધો છે. આગામી લોકસભા ચૂંટણીમાં પણ રાફેલનો મુદ્દો ગાજતો રહેશે. સરકાર અને વિપક્ષોના આક્ષેપ-પ્રતિઆક્ષેપ વચ્ચે એરફોર્સ અને દેશની સુરક્ષા માટે અત્યંત જરૂરી એવી ચર્ચા બાજુ પર રહી જશે.
Next"ખેડૂતોની આવક બે ઘણી વધારે કરવી એ જ અમારૂ લક્ષ્ય": અમિત શાહ »
Previous « PM મોદીની પાર્ટીનાં નેતાઓને સલાહ, કહ્યું,"જનતાને કહો કે સરકાર દલિતો માટે કરે છે કામ"
મોદીએ મહાજનને કહ્યું, ‘ભોજન લાવ્યાં છો? હું ગાડીમાં ખાઈ લઈશ’
અમિત શાહનો રોડ શો મમતા સરકારે કર્યો રદ, હેલિકોપ્ટર ઉતારવાની પણ મંજૂરી ન અપાઇ
અમદાવાદમાં પબજી રમવા પર હવે કોઈ જ પ્રકારનો પ્રતિબંધ નહીં
કેસરી’ માટે ત્રણ મિનિટમાં જ કહી દીધી હતી હાં: પરિણી‌તિ
બોલિવૂડ અભિનેત્રી પરિણી‌તિ ચોપરાએ 'ઇશકજાદે'થી કરિયરની શરૂઆત કરી ત્યારે લોકોને હતું કે તે કાઠું કાઢશે, પરંતુ છ વર્ષમાં તેણે કરેલી…
રમજાનનાં આરંભ સાથે જ ફળોનાં ભાવમાં રૂ.૨૦થી ૨૫નો વધારો
અમદાવાદઃ મુસ્લિમ બિરાદરોનાં પવિત્ર રમજાન માસનો પ્રારંભ થતાંની સાથે જ ફ્રૂટમાં ૨૫ ટકા અને ખજૂરના ભાવોમાં ૨૦ ટકાનો ભાવ વધારો…
મોદીએ મહાજનને કહ્યું, ‘ભોજન લાવ્યાં છો? હું ગાડીમાં ખાઈ લઈશ’
ઈન્દોરઃ વડા પ્રધાન નરેન્દ્ર મોદીએ રવિવારે ઈન્દોરમાં ચૂંટણી સભા કરી. આ દરમિયાન ઈન્દોર સીટના હાલનાં સાંસદ સુમિત્રા મહાજન (તાઈ) અને…
અમિત શાહનો રોડ શો મમતા સરકારે કર્યો રદ, હેલિકોપ્ટર ઉતારવાની પણ મંજૂરી ન અપાઇ
કોલકાતાઃ પશ્ચિમ બંગાળમાં મમતા સરકારે ભાજપ અધ્યક્ષ અમિત શાહને રેલી કરવાની પરવાનગી ન આપી. ભાજપ સૂત્રોનાં જણાવ્યાં મુજબ શાહનું હેલિકોપ્ટર…
પાલનપુર-અંબાજી હાઇવે ઉપર ટ્રિપલ અકસ્માત: ત્રણનાં મોત
અમદાવાદઃ પાલનપુર-અંબાજી રોડ પર આજે રતનપુર ગામ પાસે મેઇન હાઇવે પર આજે એક બાઇક અને બે કાર વચ્ચે ટ્રિપલ અકસ્માત…
અમદાવાદમાં પબજી રમવા પર હવે કોઈ જ પ્રકારનો પ્રતિબંધ નહીં
અમદાવાદઃ રાજકોટમાં પબજી ગેમ રમવા પર પ્રતિબંધ મુકાવાનો મામલો હાઇકોર્ટમાં પહોંચ્યો હતો. જેમાં પબજી ગેમ પર પ્રતિબંધ લાદતું જાહેરનામું પોલીસે…
All Rights Reserved View Non-AMP Version